
ciclul liceal au competenţe de comunicare modeste, care nu depind semniicativ 
de gen şi de mediul de provenienţă, aşa cum a fost formulat în ipoteza derivată 
nr. 1 şi ipoteza derivată nr. 2.

PROFESORUL – FORMATOR DE ATITUDINE ESTETICĂ 
A ELEVILOR PRIN INTEACŢIUNEA ARTELOR
SÂNGEAP NADIA-MIHAELA, doctorandă,  
Universitatea Pedagogică de Stat „Ion Creangă” din Chişinău
Abstract: his article is dedicated to aesthetic education, the role that art plays in the teacher 
in shaping and developing the personality of young people. Art has been and will 
always be an enriched tool, always more exciting in the process of training the young 
generation. he teacher has the role to model the aesthetic values, their knowledge 
and understanding, forming a critical, appreciative sense but also the original ability 
to receive artistic creations. his is one of the general objectives of current education. 
Creative skills, in all areas, are considered today, especially important and the irst 
form of creativity that a child can easily and with pleasure enjoy is artistic creation.

Educaţia estetică presupune sensibilitate şi efort modelator, dar şi compe-
tenţă organizatorică şi metodologică. Formele ei de realizare sunt foarte variate, 
cuprinzând activitatea instructiv-educativă prevăzută în programele şcolare şi 
activităţile extracurriculare, care urmăresc formarea conduitelor civilizate, înte-
meiate pe valorile esteticii integrative, de stimulare a energiilor creatoare, conco-
mitent cu pregătirea elevilor pentru a respinge urâtul.
Capacitatea de receptare a frumosului se bazează pe particularităţile native, 
pe fondul cărora se formează simţul şi gustul estetic, la care se adaugă orienta-
rea în cultura estetică. Această acţiune constă în îmbogăţirea culturii generale cu 
cunoştinţe, sub formă de reprezentări, noţiuni, teorii din sfera artei. Cultivarea 
estetică presupune şi contactul direct şi sistematic cu esteticul, realizat printr-un 
exerciţiu de receptare, desfăşurat sub îndrumarea unei persoane avizate. Aşadar, 
receptarea esteticului este accesibilă oricui, chiar şi celui care nu va crea nicio-
dată, dar sunt necesare pregătirea şi sprijinul sistematic.
Există o literatură de specialitate destul de amplă care tratează problema ati-
tudinii estetice, ie că este vorba de a lămuri care este speciicitatea ei în raport cu 
celelalte atitudini umane, ie de a o caracteriza prin apelul la alte noţiuni corelate: 
simţ estetic, gust estetic, experienţă estetică, trăire estetică, interes estetic etc. 
Într-un sens general, atitudinea estetică desemnează maniera particulară în care 
o persoană priveşte un anumit lucru sau fenomen, vădind pentru el interes este-
tic. Însă, simpla prezenţă a obiectului nu garantează nici interesul estetic pentru 
el, nici nu provoacă o atitudine estetică, după cum nu numai obiectele speciale 
(operele de artă) pot naşte atitudini estetice.
O prima deiniţie a conceptului de atitudine a fost propusa de G.W. Allport în 
1935. În opinia lui atitudinile reprezintă „predispoziţiile învăţate de a reacţiona 
cu consecvenţă faţă de un obiect sau o clasă de obiecte într-un mod favorabil sau 
nefavorabil” [1, p. 198]. Din această deiniţie unanim acceptată reţinem faptul că 
atitudinile sunt învăţate, nu instinctive, că atitudinea este o predispoziţie pentru 
manifestarea unui anumit comportament, că răspunsurile sunt orientate pozitiv 
sau negativ şi nu în ultimul rând, că atitudinile sunt de durată.
Atitudinea apare ca verigă de legătură între starea psihologică internă domi-
nantă a persoanei şi mulţimea situaţiilor la care se raportează în contextul vieţii 
sale sociale. Atitudinea este rezultatul interacţiunii subiectului cu lumea încon-
jurătoare.
Printre oamenii de ştiinţă care au încercat să deinească de-a lungul timpului 
atitudinile se numără George Katona şi Guy Serraf. Pentru Guy Serraf atitudinea 
constituie un sistem regulator între rezerva energetică a motivaţiilor şi solicită-
rile lumii exterioare. Atitudinea funcţionează ca un sincretism de imagini inte-
lectuale, simbolice şi motrice. Atitudinea nu este înnăscută, ea este obţinută prin 

procesul îndelungat al învăţării şi experienţelor şi rămâne deschisă la inluenţele 
externe [2, p. 87].
Analizând conceptul de atitudine, Jean Stoetzel arată că în psihologia soci-
ală există pentru această noţiune patru semniicaţii bine deinite: 1) atitudinea 
reprezintă o variabilă inferată care direct nu este observată sau observabilă; 2) 
atitudinea reprezintă o stare de pregătire speciică în vederea unei acţiuni şi 
implică o relaţie între o persoană şi un obiect sau o situaţie, deosebindu-se de 
trăsăturile de caracter (ale unui individ-subiect) care nu implică nici o speciicare 
a situaţiilor; 3) atitudinile au un caracter polar, ele sunt întotdeauna pentru ceva 
sau contra şi respectiv sunt corelate subiective ale valorilor; 4) atitudinile sunt 
formate prin experienţă şi sunt susceptibile de a i inluenţate de factori exteriori, 
de pildă, conformitatea socială, reprezintă atitudini adaptate spre valorile şi tipu-
rile de norme sociale [3, p. 162].
Atitudinea estetică se exprimă printr-un ansamblu de reacţii spirituale ale 
iinţei umane faţă de valorile estetice ale naturii, societăţii şi artei spre deosebire 
de alte atitudini speciic umane determinate de interesul practic, utilitar, cogni-
tiv, economic etc., în cazul atitudinii estetice mobilul principal este cel al satisfa-
cerii unor trebuinţe spirituale, al unor aspiraţii şi nevoi umane. La baza atitudinii 
estetice se ală un interes speciic şi anume interesul estetic. Efectele acestui inte-
res vizează subiectivitatea iinţei umane, sensibilizând-o prin manifestări, cum 
sunt cele de plăcere, desfătare, dăruire, curiozitate, uitare de sine etc. Principalele 
componente ale atitudinii estetice sunt gustul estetic, judecata estetică, idealul 
estetic, sentimentele şi convingerile estetice
Nivelul cel mai înalt al aptitudinii estetice îl constituie creaţia, care îmbracă 
două forme: creaţia prin comunicare (cea a interpretării creatoare, în care se 
înscrie arta recitatorilor, actorilor, regizorilor, dirijorilor, cântăreţilor, instru-
mentiştilor) şi creaţia originară, speciică scriitorilor, compozitorilor, plasticie-
nilor, arhitecţilor, creatorilor de folclor. La acest nivel, este necesară înclinaţia 
nativă sau predispoziţia.
Fiecare popor sau etnie deţine realizări remarcabile în domeniul estetic: pic-
tură, muzică, artă miniaturală etc., acestea reprezintă identitatea culturală a ace-
lui popor între alte culturi. Nu în ultimul rând, educaţia estetică face posibilă 
comunicarea între civilizaţii, etnii, popoare, generaţii diferite, aşadar, integrarea 
culturală a individului în umanitate.
Dezvoltarea aptitudinilor, intereselor şi înclinaţiilor elevilor reprezintă un 
obiectiv important al şcolii. Educaţia estetică urmăreşte atât depistarea acestora 
de la vârsta cea mai fragedă, cât şi asigurarea condiţiilor şi mijloacelor necesare 
pentru dezvoltarea lor.
Toţi copiii, cu mici excepţii, sunt capabili să asculte muzică, să recite, să dese-

neze, dar nu toţi desfăşoară aceste activităţi în acelaşi nivel, între ei existând deo-
sebiri calitative evidente. Rolul cadrului didactic este de observa aceste deosebiri 
şi de asigura cadrul propice dezvoltării aptitudinilor indiferent de ce natură sunt 
acestea: muzicale, literare, coregraice, plastice etc. Cunoaşterea acestor deose-
biri şi a potenţialului artistic al elevilor este indispensabilă pentru desfăşurarea 
educaţiei estetice în cadrul şcolii.
Aptitudinile artistice, ca de altfel orice aptitudine, se dezvoltă prin exersare. 
De aceea sarcina profesorului constă în iniţierea elevilor de timpuriu cu tehnicile 
diferitelor arte, antrenarea lor la exerciţiile de creaţie, studierea manifestărilor 
iecărui elev şi stimularea iniţiativelor artistice.
Valorile constructive ale artei contribuie la ameliorarea şi echilibrarea tensi-
unilor psihice apărute, induc o stare de detaşare interioară prin fenomenele de 
„catharsis” (descărcare şi eliberare) cu efecte terapeutice şi recuperatorii. Aceste 
efecte pot i obţinute prin desen (arterapia), prin muzică (meloterapia), prin 
armonia între sunete, ritm şi mişcare (euritmia), prin combinarea desenului, 
cuvântului, muzicii şi mişcării etc., toate însă integrate într-un program educaţi-
onal coerent [6, p. 82].
În învăţământul gimnazial, educaţia estetica se realizează prin intermediul 
tuturor disciplinelor şcolare, dar contribuţia acestora este inegală. Ea depinde 
de speciicul şi conţinutul obiectului de învăţământ, precum şi de disponibili-
tatea profesorului de a valoriica frumosul din orice conţinut predat. Educaţia 
artistico-plastică, literatura şi muzica sunt disciplinele care oferă cele mai multe 
posibilităţi de a forma competenţele de receptare şi apreciere a esteticului, a apti-
tudinilor de creaţie.
Muzica şi literatura au fost deseori percepute ca iind o unitate indisociabilă, 
tainică, a unor elemente interdependente, şi aceasta nu numai în virtutea acelor 
trăsături comune pe care cele două ramuri ale artei le împărtăşesc (ritm, emoţie, 
lirism, inefabil, abstract) ci şi, mai ales, datorită capacităţii lor de a transcende 
spaţiul contingent în manieră imediată şi totală, mai mult ca alte arte.
În cadrul orelor de educaţie muzicală, interacţiunea artelor, în plan muzical, 
realizează o simbioză la nivel superior a unuia sau mai multor domenii, prin care 
se poate ajunge la un conţinut comun, cum ar i: literatura muzicală, cu genul de 
operă, unde îşi dau mâna toate artele, sincretismul iind la loc de cinste. Relaţii de 
interdisciplinaritate se pot realiza în domeniul muzicii culte cu cel al folclorului, 
artelor plastice, dans. Se crează astfel o legătură între muzică cu poezia populară 
exprimată prin: cântece din folclorul copiilor, cântece de leagăn, cântece patrio-
tice. Se poate realiza o alianţă între cuvânt şi muzica bisericească sau muzica cultă.
Legătura fericită între muzică şi teatru este întâlnită în genurile muzicale – 
operă, operetă, musical, totodată creându-se o comuniune perfectă între lim-

bajul coregraic şi limbajul muzical prin dansurile ritualice, dansurile de socie-
tate, muzica de balet, varietatea dansului modern, printre activităţile de învăţare 
numărându-se:vizionare de spectacole, audiţia muzicală, comentariul muzical la 
portretele personajelor principale, în baza celor audiate.
Interacţiunea artelor în cadrul disciplinei educaţie muzicală înseamnă o fru-
moasă călătorie prin arte şi ştiinţe în vederea realizării unor idealuri şi obiective 
comune. Ea poate i practicată cu uşurinţă de profesori, trebuie să tindă spre 
interdisciplinaritate în procesul de instruire prin: alcătuirea de teste de evalu-
are cât mai originale, prin introducerea la orele de educaţie muzicală a cât mai 
multor metode şi strategii didactice menite să capteze tânărul educabil şi să-i 
stimuleze imaginaţia şi nu în ultimul rând creativitatea. Pot i astfel utilizate în 
mod frecvent, jocurile didactice de formare a competenţelor speciic muzicale, 
de stimulare a spiritului creativ, de socializare, ilustraţia muzicală. Orele de edu-
caţie muzicală în care vor i prezenţi şi profesorii de limba română vor avea un 
real succes.
Pledând pentru o educaţie muzicală bine organizată, renumitul etnomuzico-
log George Breazul vede copilul astfel: „un mugur prins de o ramură, ca o mlădiţă 
dintr-o tulpină, ca o sămânţă ce încolţeşte, prinde rădăcina şi creşte în solul suletesc 
al neamului nostru”, iar manifestările muzicale ale copilăriei sunt „acele exprimări 
sonore ale bucuriei, plăcerii, satisfacţiei” [2, p. 36]. Universul muzicii, al litera-
turii şi al culorilor atât de apropiate suletului copilului va dăinui în ei şi le va 
canaliza sensibilitatea spre ceea ce este artă autentică.

